İkinci qeyd eləmək istədiyim məsələ ondan ibarətdir ki, bu qanun layihəsi yaxşı yazılıb. Amma bir məsələ var. Burada dövlət idarəetməsi, tənzimləməsi və sair məsələlərə lazım olduğundan çox yer verilir. Tarix və dünya təcrübəsi göstərir ki, menecerlərin arasında ən pisi dövlətdir. Əgər biz dünya təcrübəsində özünü doğruldan aksioma xarakterli bu məsələyə diqqət eləməsək, həmin idarəetmə, tənzimləmə müdaxiləyə gətirib çıxara, xeyli dərəcədə əlavə problem yarada bilər. Ona görə də burada dövlət tənzimləməsi və idarəetməsinin sərhədləri kifayət qədər öz əksini tapmalıdır ki, ifrata varılmasın.